**LPF stratēģiskais plāns 2020.-2022.**

LPF kā struktūra veido daļu no Latvijas sporta sistēmas un līdztekus daļu no Eiropas un pasaules pauerliftinga. Sekojoši LPF ir cieši saistīta ar Latvijas sporta, kā arī Eiropas un pasaules pauerliftinga stratēģiju, vērtībām un vīziju, kā arī Starptautiskās Pauerliftinga federācijas virsmērķi – pauerliftingam kļūt par Olimpisko sporta veidu. Stratēģiskā plāna mērķis ir kalpot kā vadlīnijai LPF un tās biedriem. Šis plāns ir 2017.-2019. g. stratēģiskā plāna loģisks turpinājums.

LPF vērtības ir:

Izcilība. Pauerliftinga un tā pasākumu pēc iespējas augstāka kvalitāte.

Godīga Spēle. LPF darbojas ievērojot Godīgas Spēles principus.

Godīgums. LPF darbība ir godīga, caurspīdīga, un tās procesi ar atklāti visiem, ievērojot Labas pārvaldības principus.

Sports Visiem. LPF darbojas, lai tā un tās aktivitātes nebūtu ekskluzīvas, būtu pieejamas neatkarīgi no vecuma, dzimuma un sagatavotības

vai cita dalījuma pēc iespējas plašākam cilvēku lokam.

Veselība LPF darbojas, lai pozicionētu pauerliftingu kā no dopinga brīvu līdzekli veselīgam dzīvesveidam

LPF uzdevumi ir:

1. Attīstīt no dopinga brīvu pauerliftingu.
2. Būt vadošajai pauerliftinga organizācijai Latvijā.
3. Organizēt pēc iespējas kvalitatīvākus un kvantitatīvākus sporta pasākumus.
4. Vispārējā pauerliftinga attīstība
5. Tirgus un mediju attīstība

Dopinga brīvs pauerliftings

Soļi:

1. Reklamēt labākos LPF, un ne tikai, atlētus, trenerus, amatpersonas (*role model*) klasiskajos un elektroniskajos medijos, pasākumos.
2. Reklamēt entuziasmu, Komandas garu.
3. Veidot dopinga kontroļu plānu, kas ietver visu līmeņu sacensības un ārpus sacensību periodu un visus LPF juridiskos biedrus un licencētos sportistus.
4. Ar bargām sankcijām vērsties pret tiem, kuri nevēlas ievērot Godīgas Spēles principus, tajā skaitā atbalstot dopinga preparātu nelikumīgas aprites kriminalizāciju.
5. Veicināt antidopinga izglītību – organizējot antidopinga seminārus, veicinot treneru izglītību, kā arī sekmējot pirmo soli.
6. Veidot no dopinga brīvu vidi.
7. Uzklausīt citu organizāciju un personu pieredzi.

Vadošā pauerliftinga organizācija Latvijā.

Soļi:

1. Sadarbībā ar LV sporta jumta organizācijām sekmēt likumdošanas izmaiņas, kas ļautu sekmīgāk LPF realizēt Sporta likumā ietverto normu “viens sporta veids – viena federācija”.
2. Sadarbībā ar Latvijas pašvaldībām veicināt informācijas pieejamību par atzītajām un neatzītajām sporta organizācijām, kā arī to attieksmi pret sporta likumdošanu un Godīgas Spēles principiem.
3. Pēc iespējas aktīvāk pozicionēt savu darbību klasiskajos un elektroniskajos medijos, pasākumos.
4. Strikti ievērot kvalitātes prasības organizētajiem pasākumiem.
5. Kāpināt organizēto pasākumu aptverto ģeogrāfisko telpu.
6. Uzklausīt citu organizāciju un personu pieredzi.

Pasākumu kvalitāte

Soļi:

1. Laicīgi veidot un strikti ievērot Latvijas galveno sacensību kalendāro plānu.
2. Kalendāro plānu saskaņot ar citu valstu sacensību plāniem.
3. Sacensībās aptvert pēc iespējas plašāku dalībnieku loku.
4. Organizēt visu tipu sacensības.
5. Veidot un strikti ievērot sacensību kvalifikācijas prasību plānu, ietverot organizatora atbildību.
6. Veikt personāla izglītošanu visos LV reģionos, veikt kvalitātes prasības, piesaistīt speciālistus ārpus LPF.
7. Veidot un regulāri atjaunot LPF materiāli tehnisko bāzi.
8. Uzklausīt citu organizāciju un personu pieredzi.

Vispārējā pauerliftinga attīstība

Soļi:

1. Palielināt LPF biedru skaitu, gan aicinot kļūt par biedriem, gan aicinot veidot juridisko bāzi, pievēršot īpašu uzmanību reģioniem ar mazu biedru un interesentu skaitu.
2. Palielināt LPF amatpersonu skaitu.
3. Palielināt LPF treneru skaitu, sekmējot treneru izglītību.
4. Līdzsvarot abu dzimumu iesaisti sacensībās.
5. Palielināt sacensībās iesaistīto interesentu skaitu, organizējot pēc iespējas vairāk tautas sporta pasākumus.
6. Pēc iespējas nelimitēt iespējas piedalīties sacensībās.
7. Veidot maksimāli aptverošu datu bāzi un informatīvo sistēmu par pauerliftingu vēsturiskā griezumā un šobrīd tādējādi atvieglojot visu LPF iesaistīto personu administratīvo un organizatorisko darbu.
8. Piesaistīt savu jomu profesionāļus pauerliftinga attīstībai.
9. Darboties, lai veidotu finanšu līdzekļu pārpalikumu un sekojošu finansiālu drošību.
10. Uzklausīt citu organizāciju un personu pieredzi.

Tirgus un mediju attīstība

Soļi:

1. Veidot LPF kā zīmolu.
2. Veidot pēc iespējas plašāku informatīvo un finansiālo sadarbību ar pašvaldībām.
3. Veidot informatīvo un finansiālo sadarbību ar potenciālajām sponsoru organizācijām.
4. Pēc iespējas aktīvāk pozicionēt savu darbību klasiskajos un elektroniskajos medijos, pasākumos, veidojot mediju stratēģiju un plaši izmantojot sociālos medijus.
5. Veidot maksimāli aptverošu informācijas pieejamību par pauerliftingu.
6. Maksimāli iesaistīties kompleksajos sporta pasākumos.